" Райънеър " набира стюарди за европейските си бази Нискотарифният авиопревозвач " Райънеър " обяви , че наема кабинен екипаж за европейските си бази . В София набирането на персонал ще бъде на 9 май , а компанията партньор е " Крюлинк " . Всички заинтересовани могат да кандидатстват . " Райънеър " ще осигури пълно безплатно обучение и не е необходим опит от кандидатите . По време на обучението на кандидатите ще получават финансова помощ , а размерът ѝ не е посочен . Одобрените кандидати , които преминат успешно обучение , ще подпишат 2 - годишен договор с " Райънеър " и ако се представят добре , след този срок ще получат предложение за постоянен договор . През първата година на работа стюардите и стюардесите ще имат право на безплатна униформа и ще могат да разчитат на приходи между 17 000 и 23 000 евро . Отделно всеки нов член на кабинния екипаж на компанията еднократно ще получи 750 евро . От втората година ще се получава надбавка към основната заплата . Има и бонуси за производителност . Наетите ще работят 5 дни и ще почиват три . В момента за " Райънеър " работят над 9000 стюарди и стюардеси .